पूरे राज्य में जिले-जिले जाकर लोगों को भाजपा सरकार की निकटता महसूस कराने वाले सीएम योगी आज कई मसलों में विभिन्न मीडिया समूहों के प्रतिनिधियों से मुखातिब हुए। उन्होंने कांग्रेस अध्यक्ष राहुल गांधी को लेकर उठे सवाल पर कहा कि राहुल गांधी की बचकानी हरकतों की वजह से पूरा राष्ट्र उन्हें नकार चुका है। संसद में अविश्वास प्रस्ताव ने कांग्रेस की कलई खोल दी है। इस दौरान संसद में उनके कार्य और व्यवहार से विपक्ष का अपरिपक्व व्यक्तित्व उजागर हुआ है।